# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 21/2015

# zo zasadnutia Vedenia STU zo dňa 21. 10. 2015

**PRÍTOMNÍ: podľa prezenčnej listiny**

**PROGRAM:**

1. Finančné vysporiadanie projektov UVP – aktuálne informácie
2. Vyhodnotenie výzvy na excelentné tímy mladých výskumníkov – návrh na financovanie   
   (S. Biskupič)
3. Návrh príkazu rektora „Predkladanie majetkových priznaní na STU“ (D. Faktor)
4. Dodatok číslo 6 k Pracovnému poriadku pre zamestnancov STU (D. Faktor)
5. Návrh na odsúhlasenie dodatkov k NZ (D. Faktor)
6. Rôzne
7. Informácia o aktuálnom stave budovania internetovej stránky [www.stuba.sk](http://www.stuba.sk) (M. Peciar)
8. Účasť STU na veľtrhu Pro Educo (M. Peciar)

**PREDLOŽENÉ MATERIÁLY:**

1. Finančné vysporiadanie projektov UVP – aktuálne informácie
2. Vyhodnotenie výzvy na excelentné tímy mladých výskumníkov – návrh na financovanie
3. Návrh príkazu rektora „Predkladanie majetkových priznaní na STU“
4. Dodatok číslo 6 k Pracovnému poriadku pre zamestnancov STU
5. Návrh na odsúhlasenie dodatkov k NZ
6. Rôzne
7. Informácia o aktuálnom stave budovania internetovej stránky [www.stuba.sk](http://www.stuba.sk)
8. Účasť STU na veľtrhu Pro Educo

**K BODU 1: Finančné vysporiadanie projektov UVP – aktuálne informácie**

Prizvaný: Ing. Špaček.

Ing. Špaček informoval členov vedenia o aktuálnom stave projektov UVP, o ich finančnom

čerpaní, príprave druhej fázy projektu UVP BA, do ktorej budú presunuté prístroje a zariadenia,

ako aj o ďalších krokoch, ktoré budú vykonané v najbližšom období.

**UZNESENIE: 21.1/2015-V**

Vedenie STU berie na vedomie aktuálny stav finančného vysporiadania projektov UVP na STU.

**K BODU 2: Vyhodnotenie výzvy na excelentné tímy mladých výskumníkov – návrh na financovanie**

Materiál uviedol prorektor Biskupič v súlade s výzvou na predkladanie žiadostí o granty pre

projekty tímov mladých výskumníkov. Projekty boli vyhodnocované hodnotiteľmi, ktorých

navrhli fakulty. Tí posudzovali projekty mimo projektov svojej súčasti.

**UZNESENIE: 21.2/2015-V**

Vedenie STU schvaľuje vyhodnotenie výzvy na excelentné tímy mladých výskumníkov.

**K BODU 3: Návrh príkazu rektora „Predkladanie majetkových priznaní na STU“**

Materiál uviedol kvestor. Prizvaná: JUDr. Haladejová.

Dokument bol predložený s cieľom určiť doposiaľ neupravené podrobnosti týkajúce sa

zákonnej povinnosti a delegovanie časti právomoci rektora na dekanov STU.

Z diskusie:

Členovia vedenia ocenili prípravu uvedeného materiálu. Keďže sme verejná inštitúcia, rektor

upozornil na skutočnosť, že zákon o štátnej službe sa našej univerzity netýka, STU podlieha

verejnej službe.

Dokument bol pripomienkovaný a revidovaný priamo na zasadnutí.

**UZNESENIE: 21.3/2015-V**

Vedenie STU prerokovalo návrh príkazu rektora „Predkladanie majetkových priznaní na STU“ s pripomienkami. Po zapracovaní pripomienok odporúča predložiť materiál na zasadnutie Kolégia rektora STU.

**K BODU 4: Dodatok číslo 6 k Pracovnému poriadku pre zamestnancov STU**

Materiál uviedol kvestor. Prizvaná: JUDr. Haladejová.

Dokument bol vypracovaný v súlade s Legislatívnym zámerom úpravy Pracovného poriadku pre

zamestnancov STU schváleného AS STU dňa 23.2.2015.

Z diskusie:

Dokument bol pripomienkovaný a revidovaný priamo na zasadnutí.

Členovia vedenia prioritne diskutovali k návrhu Etického kódexu, ktorý by mal byť prílohou Pracovného poriadku zamestnancov STU. V tejto súvislosti rektor požiadal prorektora Biskupiča o prípravu podobného etického kódexu v nadväznosti na výskum.

Prítomní o. i. v rámci diskusie navrhli vyňať bod 7 v rámci prílohy č. 6, týkajúci sa Etickej komisie, a včleniť ho ako nový článok do Pracovného poriadku STU.

V závere rektor požiadal JUDr. Haladejovú, aby po zapracovaní pripomienok rozposlala elektronicky Prílohu č. 6 - Etický kódex členom vedenia na dodatočné pripomienkovanie.

**UZNESENIE: 21.4/2015-V**

Vedenie STU prerokovalo Dodatok číslo 6 k Pracovnému poriadku pre zamestnancov STU s pripomienkami. Po zapracovaní pripomienok odporúča predložiť materiál na zasadnutie Kolégia rektora STU a následne na prerokovanie UOO a AS STU.

**K BODU 5: Návrh na odsúhlasenie dodatkov k NZ**

Materiál uviedol kvestor.

**UZNESENIE: 21.5/2015-V**

Vedenie STU prerokovalo žiadosti  ÚZ ŠD a J STU o nájom nehnuteľného majetku STU uvedeného v bode 1 a 2 tohto materiálu a odporúča rektorovi žiadosť uvedenú v bode 1 v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **Študentský cech strojárov Strojníckej fakulty STU,** Nám. slobody 17, 812 31 Bratislava  nájomca je registrovaný na MV SR, č. VVS/1-900/90-9489. |
|  | Predmet nájmu: | **dodatkom číslo 1** sa **predlžuje** doba nájmu NZ ÚZ ŠD a J STU č.  9702/0004/14; č. 73/2014 R- STU s dobou platnosti do 30.11.2015, ako  dočasne nepotrebný majetok na ŠD Mladá Garda, Račianska 103,  Bratislava – pozemok označený ako ostatná plocha v areáli  študentského domova medzi blokmi K a F o výmere 48,00m2 **do**  **31.12.2017,**  predmet nájmu celkom vo výmere **48,00 m2** |
|  | Účel nájmu: | ako vonkajšie športové ihrisko hlavne za účelom posilňovania pre študentov ubytovaných v ŠD Mladá Garda |
|  | Doba nájmu: | do 31.12.2017 |
|  | Nájomné: | zmluvné strany sa dohodli na nájomnom vo výške 1,00€/m2/**ročne, t. j.**  **48,00 €,** nájomné hradí nájomca štvrťročne vopred vždy k 15. dňu  prvého mesiacadaného štvrťroka vo výške 12,00 €,  nájomné je v súlade s čl. 5 bod 3, písm. d)a bod 4 smernice |
|  | Náklady za služby a energie: | bez úhrady |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **2.** | **Nájomca:** | **MUDr. Soňa Murčová,** 900 43 Hamuliakovo 487  nájomca poskytuje zdravotnú starostlivosť v odbore stomatológia, na  základe povolenia MZ SR  č. 7415/1994-B zo dňa 27.12.1994. |
|  | Predmet nájmu: | dočasne nepotrebný majetok, časť pozemku SvF STU, parc. č. 21725/15, k. ú. Ba- Staré mesto, LV č.2139 – jedno parkovacie miesto č. 16 pred blokom A z Námestia slobody pre ŠPZ SC675 CO a SC218 CZ. Jedná sa o novú sa nájomnú zmluvu. |
|  | Účel nájmu: | parkovanie osobného motorového vozidla |
|  | Doba nájmu: | od 01.11.2015 do 30.04.2016 |
|  | Nájomné: | cena za užívanie časti pozemku – jedno parkovacie miesto - je stanovená,  a to: 650,00 € ročne, t.j. **nájomné za predmet a dobu nájmu od**  **1.11.2015 do 30.04.2016 predstavuje 325,00 €,**  nájomné je splatné na základe faktúry vystavenej prenajímateľom do 5  dní odo dňa nadobudnutia účinnosti zmluvy.  nájomné je v súlade so smernicou1. |
|  | Náklady za služby: | v cene nájomného sú zahrnuté aj všetky prevádzkové náklady. |
|  | Predkladá: | dekan SvF  STU |

Na podnet kvestora bol program rozšírený o nový bod „Doplnok do smernice o verejnom obstarávaní na STU“.

**UZNESENIE: 21.6/2015-V**

Vedenie STU súhlasí s doplnením programu o materiál „Doplnok do novely smernice o verejnom obstarávaní na STU“. Tento je zaradený do programu rokovania ako nový bod 6.

**K BODU 6: Doplnok do novely smernice o verejnom obstarávaní na STU**

Materiál uviedol kvestor v súvislosti s realizovaním zákaziek dcérskou spoločnosťou STU Scientific, s.r.o.

**UZNESENIE: 21.7/2015-V**

Vedenie STU schvaľuje doplnok do novely smernice o verejnom obstarávaní na STU.

Vedenie STU súhlasí s doplnením nového článku (5) v znení:

„Pri zadávaní zákaziek medzi tuzemskými závislými osobami (majetkovo, ekonomicky a hospodársky prepojené subjekty) platia v zmysle § 2 písm. c), n) a p) zákona č. 595/2003 Z.z. o dani z príjmov v znení neskorších predpisov ceny bežne používané v mieste a čase plnenia spotreby. To znamená, že pri realizácii zákaziek medzi tuzemsky závislými osobami je potrebné zadávať zákazky za ceny bežne dostupné na trhu na základe vykonaného prieskumu trhu.“

**K BODU 7: Rôzne**

**K BODU 7/A: Rôzne/Informácia o aktuálnom stave budovania internetovej stránky** [**www.stuba.sk**](http://www.stuba.sk)

Materiál predložil prorektor Peciar v súvislosti s prípravou redizajnu internetovej stránky

STU. Prizvaní: Ing. Svrček, Bc. Marholdová.

**UZNESENIE: 21.8/2015-V**

Vedenie STU berie na vedomie informáciu o aktuálnom stave budovania internetovej stránky

[www.stuba.sk](http://www.stuba.sk) s pripomienkami a odporúča stretnúť sa k téme na osobitnom stretnutí.

**K BODU 7/B: Rôzne/Účasť STU na veľtrhu Pro Educo**

Materiál predložil prorektor Peciar ako možnosť účasti STU na ďalšom veľtrhu organizovanom

v Košiciach.

**UZNESENIE: 21.9/2015-V**

Vedenie STU schvaľuje účasť STU na veľtrhu PRO EDUCO 2015 v Košiciach.

**INFORMÁCIE A OZNAMY:**

Predseda AS STU

* informoval o mimoriadne úspešnej propagácii a prezentácii STU v rámci celého Slovenska- vedecká roadshow na tému „chémia v obyčajnom živote“
  + v tejto súvislosti prorektor Peciar informoval aj o akcii „Formula STU okolo Slovenska“

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 26.10.2015 | AS STU | 14:00 |  |
|  | 28.10.2015 | VR STU | 09:00 |  |
| **November** | 04.11.2015 | KR STU | 09:00 |  |
|  | 11.11.2015 | V STU | 09:00 |  |
|  | 25.11.2015 | V STU | 09:00 |  |
|  | 30.11.2015 | PAS STU | 14:00 |  |

Zapísala: 22.10.2015 Zápisnicu overil: 22.10.2015

Erika Jevčáková prof. Ing. Marián Peciar, PhD.